«Otra cama» y «Campana», rellatos nuevos de Pelayo Martínez Olay
#000004
Bimenes convoca’l XXV Concursu de cuentos pola oficialidá del asturianu
#000005
El Conceyu bimenes ta acabante convocar la edición XXV del Concursu de Cuentos pola Oficialidá del Asturianu. Los cuentos han de tar redactaos en llingua asturiana, respetando les normes ortográfiques vixentes. Sedrán inéditos, de tema llibre, non premiaos notros concursos lliterarios y non suxetos a compromisu d’edición.
#000006
Los rellatos han de tener una estensión máxima de 10 folios y presentase mecanografiaos a doble espaciu, per una sola cara. Unviaránse l’orixinal en papel y una copia en versión informática (CD). Cada autor o autora nun podrá presentar namás qu’una obra. Les obres, ensin firma, tienen de presentase con nomatu. Ésti apaecerá nuna plica, en sobre zarráu, onde constarán nome y apellíos del autor o autora, númberu del DNI, teléfonu de contautu, señes y currículu (con semeya).
#000007
Los cuentos han d’unviase a: Ayuntamientu Bimenes (pal XXV Concursu de Cuentos pola
Oficialidá del Asturianu). Plaza de Miranda de l Douro, s/n. CP 33527 – Martimporra (Bimenes). Afítase’l teléfonu de contautu ya información que vien darréu: 985700004. El plazu de presentación fina’l día 31 d’agostu de 2022 (fecha del matasellos de correos). El xuráu tará compuestu por trés miembros cualificaos y presidíu pol Alcalde de Bimenes.
#000008
Los sos determinos nun podrán retrucase. Cualesquiera de los premios podrá quedar
desiertu, según determín del mesmu. Les obres premiaes sedrán propiedá d’esti Conceyu y nun se devolverá d’oficiu nengún de los trabayos presentaos. Amás, la persona ganadora del concursu tará a dimposición del Conceyu Bimenes pa formar parte del xuráu nes dos ediciones siguientes, polo que, nesi tiempu, nun podrá participar nel certame.
#000009
Nel actu institucional d’entrega premios, a celebrar na fecha qu’afite’l Conceyu Bimenes
tres l’apertura de pliques, fadráse una llectura pública del cuentu ganador del primer premiu na voz del so autor o autora.
#000010